Okresná prokuratúra Lučenec 
F. Lehára 12, 984 80 Lučenec 1 	

Sp. zn. : 1 Pv 491/12/6606	Lučenec, 14.12.2012
EEČ : 2-47-2-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
dňa 12.8.2012 asi o 13.00 hod. odcudzil z neuzamknutej budovy bývalého internátu na Fándlyho ulici v Lučenci, 3 ks použitých perín, čím pre firmu XXXXX  XXXXX spôsobil škodu vo výške 20,00 €, ktorého konania sa dopustil napriek tomu, že v minulosti  bol v blokovom konaní č. AB 731 216  zo dňa 5.7.2012 priestupkovo postihnutý  pre priestupok proti majetku podľa § 50 Zákona č. 372/90 Zb.  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ v Lučenci uznesením zo d¨ľa 14.9.2012 pod č. ORP-1177/LC-LC-2012 vzniesol obvinenie XXXXX,  pre prečin krádeže podľa § 212 odsek 2 písmeno f) Trestného zákona na tom skutkovom základe, ktorý je uvedený vo výrokovej časti tohto uznesenia. 
 
V prípravnom konaní bol vypočutý jednak obvinený, ako aj zástupca poškodenej spoločnosti svedok XXXXX, ďalej boli zadovážené príslušné listinné dôkazy, správy o povesti a odpis z RT. 

Obvinený vo svojej výpovedi uviedol, že  sa k  trestnej činnosti kladenej mu za vinu v plnom rozsahu priznáva  a dáva súhlas na podmienečné zastavenie trestného stíhania. Súčasne uviedol, že odcudzené veci mu boli na mieste od¨ľat¨¦ pr¨Şslušníkmi polície. 

Zástupca poškodenej firmy svedok XXXXX  uviedol, že si  náhradu škody neuplat¨ľuje, nakoľko odcudzené periny boli už pred tým značne znehodnotené. 

Po skončení skráteného vyšetrovania predložil poverený príslušník PZ spis s návrhom na podanie obžaloby. Preskúmaním vyšetrovacieho spisu som zistil, že  obvinený sa k trestnej činnosti v plnom rozsahu priznal, spôsobená škoda nebola v priebehu konania uplatnená a vyslovil súhlas s podmienečným zastavením trestného stíhania. 

Zo spisového materiálu vyplýva, že v osobe obvineného sa jedná o páchateľa, ktorý je nezamestnaný,  doposiaľ súdne trestaný nebol.

Podľa § 216  odsek 1 Trestného poriadku v konaní o prečine, za ktorý zákon ustanovuje trest od¨ľatia slobody, ktor¨¦ho horn¨˘ hranica neprevyšuje päť rokov, môže prokurátor so súhlasom obvineného v prípravnom konaní podmienečne zastaviť trestné stíhanie, keď sa obvinený k trestnému činu priznal, nahradil škodu, resp. urobil opatrenia smerujúce k náhrade škody,  pokiaľ bola trestným činom spôsobená a vzhľadom na osobu páchateľa, s prihliadnutím na jeho doterajší život a okolnosti prípadu, možno dôvodne takéto rozhodnutie považovať za dostačujúce. Pri prečine podľa § 212 odsek 2 Trestného zákona horná hranica zákonom stanovenej trestnej sadzby neprevyšuje päť rokov, obvinený sa k trestnej činnosti priznal, škoda nebola uplatnená a s podmienečným zastavením trestného stíhania vyslovil súhlas.  

Vzhľadom na vyššie uvedené skutočnosti mám za to, že v danom prípade sú splnené všetky podmienky odôvod¨ľuj¨˛ce postup podľa § 216 odsek 1 Trestného poriadku. V súlade s § 216 odsek 2 Tr. por. som určil  obvinenému skúšobnú dobu v trvaní 12 ( dvanásť) mesiacov, ktorá začína plynúť odo d¨ľa pr¨˘voplatnosti tohto rozhodnutia. V pr¨Şpade, ak obvinený c nebude viesť v priebehu skúšobnej doby riadny život, bude sa v trestnom stíhaní pokračovať (§ 217 odsek 1 Trestného poriadku).
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Víťaz
prokurátor